JYP Entertainment

1997–1999: Perustaminen ja ensimmäisen sukupolven k-pop artistit

JYP Entertainmentin perusti laulaja ja lauluntuottaja J. Y. Park vuonna 1997. Yhtiön alkuperäinen nimi oli Tae-Hong Planning Corporation, mutta se vaihtoi nykyiseen nimeensä JYP Entertainment vuonna 2001. Yhtiön ensimmäinen artisti oli naissolisti Pearl, joka aloitti yhtiössä 1997.

2000–2009: Suosion saavuttaminen ja toisen sukupolven k-pop artistit

Rainista tuli joulukuussa 2000 JYP Entertainmentin harjoittelija. Rain debytoi kaksi vuotta tämän jälkeen. Rainista tuli ensimmäinen etelä-korealainen solisti, josta tuli suosittu myös ulkomailla. Myöhemmin Rain perusti tytäryhtiönsä J. Tune Entertainment.
Yhtiön ensimmäinen yhtye Noel, joka oli nelihenkinen poikaryhmä, debytoi 27. joulukuuta 2002. Yhtye ei kuitenkaan menestynyt. Vuonna 2004 g.o.d-niminen yhtye allekirjoitti sopimuksen JYP Entertainmentin kanssa, ja siitä tuli osa yhtiötä.
2000-luvulla yhtiössä debytoivat muun muassa Noel, Park Jiyoon, Byul, One Two, Ryanga Rhanga ja Ivy.

Suosion saavuttaminen

JYP Entertainment lanseerasi maaliskuussa 2006 tyttöryhmän Wonder Girls. Wonder Girlisistä tuli erittäin suosittu, ja se oli ensimmäinen korealainen ryhmä, joka pääsi Billboardin Hot 100-listalle. "Nobody" single oli kova hitti. Suuren suosionsa ansiosta, Wonder Girls teki sopimuksen Jonas Groupin kanssa. Wonder Girls toimi lämppärinä Jonas Brothersien maailmankiertueella.
Vuonna 2008 alkoi tosi-TV-sarja Hot Blood Men, jossa kilpaili kaksi poikaryhmää vastaikkain siitä, kumpi pääsisi debytoimaan. Voittajaryhmä One Day jaettiin kahteen ryhmään: 2am ja 2pm. Ryhmät debytoivat samana vuonna.

2010–nykyhetki: Kolmannen sukupolven k-pop artistit

Yhtiö laajentui vuonna 2010. J. Tune Entertainmentista tuli osa JYP Entertainmentia. KMP Holdings perustettiin, ja JYP oli osana siinä parin muun levy-yhtiön kanssa. Tytäryhtiä AQ Entertainment perustettiin hieman myöhemmin, ja se debytoi kiinalais-korealaisen tyttöryhmän Miss A.

Liiketoiminnan horjahtelu

Tytäryhtiö JYP Creative perustettiin marraskuussa 2011 Yhdysvaltoihin ja J. Y. Park sijoitti siihen noin 1.2 miljoonaa dollaria. Vuosi perustamisen jälkeen, tytäryhtiö kärsi kuitenkin 1.5 miljoonaan dollarin nettotappiot. Tämä johti siihen, että tytäryhtiö suljettiin. Samana vuonna debytoi tyttöduo 15&, joka koostui K-pop stars -ohjelman voittajasta Park Jiministä ja Star King -ohjelman kilpailijasta Baek Yerinistä.
JYP Pictures allekirjoitti 2012 sopimuksen China Eastern Performing Arts Groupin kanssa. He tuottivat yhdessä elokuvan Hold Your Hand, jossa esiintyi JYP Entertainmentin näyttelijöitä. Tytäryhtiö AQ Entertainment lopetti samana vuonna, ja tyttöryhmä Miss A siirtyi JYP Entertainmentin alaisuuteen.

Joulukuussa 2013, J. Tune Entertainmentista tuli virallisesti osa JYP Entertainmentia.

Kolmannen sukupolven nousu

Vuonna 2014, debytoi JYP Entertainmentin poikaryhmä Got7. 
Tytäryhtiö Studio J perustettiin 2015, ja sen ensimmäinen artisti oli G Soul. Tyttöryhmä Twice koottiin samana vuonna Sixteen -nimisen tosi-TV-sarjan avulla. Twice saavutti suosion nopeasti. Poikabändi Day6 debytoi Studio J:n alaisuudessa 7. syyskuuta 2015. 
JYP Entertainmentista tuli vuoden 2018 puolivälissä Etelä-Korean toisiksi suurin levy-yhtiö. Samana vuonna debytoi Stray Kids-yhtye, joka koottiin samannimisen tosi-TV-sarjan kautta.
Viisihenkinen tyttöryhmä Itzy debytoi 21. tammikuuta 2019.

Studio J artistit

Tytäryhtiö Studio J:n artistit.

Entisiä artisteja

JYP Entertainmentin entisiä yhtyeitä ovat Noel, g.o.d, Miss A, Wonder Girls, 2am ja 15&. Entisiä sooloartisteja ovat Pearl, Byul, Rain, Lim Jeonghee, San E, Joo, G Soul, Jeon Somi, Park Jimin, Baek Yerin ja Baek A Yeon.